ક્રિસમસના તહેવાર પર મોટે ભાગે ખાનની ફિલ્મો રિલીઝ થતી હોય છે. પણ ૨૦૨૦ની ક્રિસમસ પર અજય દેવગણ અને રણબીર કપૂરની ફિલ્મ આવશે. પ્યાર કા પંચનામા ૧-૨, સોનુ કે ટીટૂ કી સ્વીટી જેવી હિટ ફિલ્મો બનાવનારા લવ રંજન પોતાની આગામી ફિલ્મ માટે મોટા સ્ટારની પસંદગી કરી છે. જેમાં અજય દેવગણ અને રણબીર કપૂરને સામેલ કર્યા છે. આ ફિલ્મનું શુટીંગ ૨૦૧૯ના મધ્યમાં શરૂ થશે અને ૨૫ ડિસેમ્બર-૨૦૨૦ના રોજ રિલીઝ કરવામાં આવશે. ફિલ્મની હિરોઇન હજુ નક્કી થઇ નથી. લવરંજન અજય સાથે બીજી એક ફિલ્મ પણ બનાવી રહ્યા છે. આ ફિલ્મ ઓકટોબરમાં રિલીઝ કરવાનું નક્કી થયું હતું. પણ હજુ શુટીંગ શરૂ થઇ શકયું નથી.